CKP รายได้ขายไฟ-บุ๊กส่วนแบ่งกำไร “ไซยะบุรี” เพิ่ม หนุน Q2 โต 22%
CKP รายได้ขายไฟ-บุ๊กส่วนแบ่งกำไรโรงไฟฟ้าพลังน้ำ "ไซยะบุรี" เพิ่ม หนุนไตรมาส 2/65 โต 22% แตะ 864 ลบ. จากปีก่อนกำไร 706.96 ลบ. ส่วนงวด 6 เดือนกำไรเพิ่ม 10% แตะ 902.76 ลบ. จากปีก่อนกำไร 821.56 ลบ.
CKP รายได้ขายไฟ-บุ๊กส่วนแบ่งกำไรโรงไฟฟ้าพลังน้ำ "ไซยะบุรี" เพิ่ม หนุนไตรมาส 2/65 โต 22% แตะ 864 ลบ. ส่วนงวด 6 เดือนกำไรเพิ่ม 10%
11 ส.ค. 2565

บริษัท ซีเค พาวเวอร์ จำกัด (มหาชน) หรือ CKP รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

โดยบริษัทฯ มีรายได้รวมไตรมาส 2 และงวด 6 เดือนปี 2565 เพิ่มขึ้นร้อยละ 15.9 และ 18.3 เมื่อเทียบจากปีก่อน ตามลำดับ โดยมีสาเหตุหลักมาจากรายได้จากการขายไฟฟ้าและไอน้ำของ BIC ในไตรมาส 2 และงวด 6 เดือนปี 2565 เพิ่มขึ้นร้อยละ 48.4 และ 49 เมื่อเทียบจากปีก่อน ตามลำดับ เนื่องจากราคาก๊าซธรรมชาติสูงกว่าช่วงเดียวกันของปีก่อนตามสถานการณ์ราคาในตลาดโลก
รวมทั้งในไตรมาส 2 และงวด 6 เดือนปี 2565 บริษัทรับรู้ส่วนแบ่งกำไรจากเงินลงทุนในกิจการที่ควบคุมร่วมกันและบริษัทร่วมเพิ่มขึ้นร้อยละ 45.2 และ 54 เมื่อเทียบจากปีก่อน ตามลำดับ สาเหตุหลักมาจากโรงไฟฟ้าพลังน้ำไซยะบุรีซึ่งเป็นบริษัทร่วมของบริษัท มีปริมาณน้ำไหลผ่านโรงไฟฟ้าเฉลี่ยมากกว่าช่วงเดียวกันของปีก่อน ส่งผลให้ปริมาณการขายไฟฟ้าเพิ่มขึ้น